paragraph_text: Za svećenika je zaređen 1971. godine. Od 1981. do 1984. služio je kao duhovni pomoćnik u Mostaru, ali je uglavnom djelovao u Međugorju nakon navodnih ukazanja u lipnju 1981. godine. Tamo je 1984. imenovan kapelanom te je naslijedio Tomislava Vlašića kao duhovnik navodnih vidioca. Barbarić je ostao u Međugorju sve do premještaja u Blagaj kod Mostara 1985. godine, ali je i dalje nastavio svoje djelovanje u Međugorju, protivno biskupovim naredbama. Zatim je premješten na Humac kod Ljubuškog, ali je samovoljno prešao bez biskupovog dopuštenja u Međugorje gdje ostaje do smrti. Biskup mu je dva puta suspendirao ispovjedničku jurisdikciju zbog neposluha 2000. godine.